|  |
| --- |
| Daugavpilī |

|  |  |  |  |
| --- | --- | --- | --- |
| 21.06.2024 | | Nr. | 2.4.7.-1./562 |
|  | | | |
| Uz | 20.06.2024. | Nr. | - |

**Biedrībai „Personības Attīstības Skola”**

mscstumbins@inbox.lv

**Par atzinumu par nometnes gatavību**

**darbības uzsākšanai**

Veselības inspekcijas Sabiedrības veselības departamenta Latgales kontroles nodaļa (turpmāk tekstā - Inspekcija) saņēma un izskatīja biedrības “Personības Attīstības skola” nometņu vadītāja Stumbiņa Māra 2024. gada 20. jūnija elektroniskos iesniegumus Nr.18682, 18683 par atzinuma sagatavošanu diennakts nometnei ”Sporta, aktīvās atpūtas un mācību nometne NERETA 2024” darbības uzsākšanai norises vietā Neretas Jāņa Jaunsudrabiņa vidusskolā, Dzirnavu ielā 4, Neretā, Aknīstes novadā. Nometnes norises laiks: 14.07.2024.-19.07.2024. Nometnes organizētāja juridiskā persona: Biedrība “Personības Attīstības skola””, reģ. Nr. 40008146024.

Neretas novada pašvaldības Neretas Jāņa Jaunsudrabiņa vidusskolai, kā telpu īpašniekam 2024. gada 10. aprīlī ir izsniegts Inspekcijas atzinums Nr.2.4.7.-14./145 par objekta gatavību darbības uzsākšanai pēc adreses Dzirnavu iela 4, Ziedu iela 20, Ziedu iela 11, Nereta, Aizkraukles novads, LV – 5118. Minētais atzinums ir derīgs vienu gadu visām nometnēm, kas plānotas Atzinumā norādītajā vietā un telpās.

Rekomendējamie pasākumi:

1. Nodrošināt Ministru kabineta 2009. gada 1. septembra noteikumu Nr.981 „Bērnu nometņu organizēšanas un darbības kārtība” prasību izpildi.

2. Nometņu darbības laikā ievērot vadlīnijas „Vadlīnijas piesardzības pasākumiem bērnu nometņu organizētājiem”.

3. Nodrošināt bērnu veselībai drošu vidi un ievērot tiesību aktu prasības atbilstoši epidemioloģiskās situācijas attīstībai valstī.

4. Ja vasarā – peldsezonas laikā, nometnes darbības vietā ir paredzēta nometnes dalībnieku peldēšanās, nometnes organizētājs ir atbildīgs par peldūdens pārbaudi un nepieciešamības gadījumā Veselības inspekcijas amatpersonām tiks uzrādīts apliecinājums (testēšanas pārskats) par peldūdens atbilstību Ministru kabineta 2017. gada 28. novembra noteikumu Nr.692 „Peldvietas izveidošanas, uzturēšanas un ūdens kvalitātes pārvaldības kārtība” prasībām.

5. Pirms nometnes darbības uzsākšanas personālam ir jāsaņem ārsta atļauja darbam, saskaņā ar Ministru kabineta 24.07.2018. noteikumu Nr. 447 „Noteikumi par darbiem, kas saistīti ar iespējamu risku citu cilvēku veselībai, un obligāto veselības pārbaužu veikšanas kārtība” prasībām.

Sabiedrības veselības departamenta

Latgales kontroles nodaļas vadītāja Ludmila Vainiņa

Evija Krūmiņa, 27855980, evija.krumina@vi.gov.lv